text: 6 лістапада 2018 года, завяршаючы восеньскія канікулы, у "Хобі-цэнтры” нашай школы а 15 гадзіне прайшла літаратурная гасцёўня "Родныя вобразы родных мясцін”.
  Сярод прысутных - аматары сучаснай паэзіі, вучні 10 "А” класа і настаўнікі беларускай мовы і літаратуры. Дзяўчаты заўзята адказвалі на пытанні віктарыны "Магілёўшчына літаратурная” , чыталі свае любімыя вершы, слухалі творы сучасных паэтаў-землякоў, глядзелі відэаролікі "Чытаем па-беларуску”.
  Займальна і карысна прайшло мерапрыемства. Удзельнікі атрымалі штуршок да стварэння новых творчых праектаў, ідэй буктрэлераў.